Sergey Obraztsov

Sergey Vladimiroviç Obraztsov (; ) — Rusiya-sovet teatr xadimi, aktyoru və rejissoru, SSRİ xalq artisti (1954), Sosialist Əməyi Qəhrəmanı (1971), SSRİ Dövlət mükafatı laureatı (1946).

 Həyatı 
Sergey Vladimiroviç Obraztsov 5 iyul 1901-ci il tarixində Rusiya imperiyasının Moskva quberniyası ərazisində yerləşən Moskva şəhərində anadan olmuşdur. O, Vladimir Obraztsovun oğludur. Obraztsov 1922–1930-cu illərdə Moskva Bədaye Teatrı musiqi studiyasının, 1930–1936-cı illərdə İkinci Moskva Bədaye Teatrının aktyoru olmuşdur. O, 1920-ci ildə ilk dəfə kuklalarla çıxış etmiş, 1930-cu illərin ortalarında estrada artisti kimi məşhur olmuşdur. Obraztsov 1931-ci ildən Dövlət Mərkəzi Kukla Teatrına rəhbərlik etmişdir. Onun uşaqlar üçün tamaşaları: "Kaştanka" (1935, Y. Speranski), "Ələddinin çırağı", "Balaca pələng Petrik" (1940, 1965, N. Gernet), "Mister Tvister" (1961, S. Marşak); böyüklər üçün tamaşaları: "Qeyri-adi konsert" (1946), "Şeytan dəyirmanı" və "İlahi komediya" (1953, 1961, İ. Ştok), "Danışır və göstərir Mərkəzi Kukla Teatrı" (1973), "Çar Saltan nağılı" (1974, A. Puşkinin əsəri üzrə), "Əjdaha" (1980, Y. Şvarts), "Don Juan 81" və s. Obraztsov 1956-cı ildən rejissor və ssenarist kimi kinoda da fəaliyyət göstərmişdir. O, 1957-ci ildən Beynəlxalq Kuklaçılar İttifaqının vitze-prezidenti, 1958-ci ildən isə bu ittifaqın SSRİ bölməsinin prezidenti olmuşdur. Obraztsov 1935-ci ildən (fasilələrlə) pedaqoji fəaliyyət göstərmişdir. O, 1973-cü ildən professordur. Obraztsov 8 may 1992-ci il tarixində, 90 yaşında Rusiyanın paytaxtı Moskva şəhərində vəfat etmiş, Novodeviçye qəbiristanlığında dəfn edilmişdir.

 Təltif və mükafatlar 
Sergey Obraztsov 1946-cı ildə SSRİ Dövlət mükafatı ilə təltif edilmiş, 1954-cü ildə SSRİ xalq artisti, 1971-ci ildə isə Sosialist Əməyi Qəhrəmanı  adına layiq görülmüşdür. 3 dəfə Lenin ordeni, 2 başqa orden və medallarla təltif edilmişdir.

 İstinadlar 

 Əlavə ədəbiyyat 
 Образцов П. А., Образцова Е. М. Необыкновенный Образцов. Хозяин кукольного дома и его семья. — М.: Эксмо, 2006. — ISBN 978-5-699-18351-7.
 Музей театральных кукол ГАЦТК имени С. В. Образцова. // Ред. Степанкова. — М.: Бук Хаус, 2005. — ISBN 5-98641-011-4.
 Театр кукол. — М.: Планета, 1981.
 Театру кукол С. Образцова и его творчеству посвящены статьи нескольких выпусков журнала "Наука и жизнь".

 Xarici keçidlər 

 Страница об Образцове на сайте Московского государственного Центрального театра кукол им. С. В. Образцова 
 Article about Obraztsov 
 Могила на Новодевичьем кладбище 
 Разумный В. А. Воспоминания современника о С. В. Образцове 

Kateqoriya:SSRİ aktyorları
Kateqoriya:Rusiya aktyorları
Kateqoriya:SSRİ teatr rejissorları
Kateqoriya:Rusiyanın teatr rejissorları
Kateqoriya:SSRİ film rejissorları
Kateqoriya:Rusiya film rejissorları
Kateqoriya:SSRİ teatr pedaqoqları
Kateqoriya:Rusiya pedaqoqları
Kateqoriya:SSRİ publisistləri
Kateqoriya:Rusiya publisistləri
Kateqoriya:XX əsr publisistləri
Kateqoriya:Sosialist əməyi qəhrəmanları
Kateqoriya:"Lenin" ordeni ilə təltif edilənlər
Kateqoriya:"1941–1945-ci illər Böyük Vətən müharibəsində rəşadətli əməyə görə" medalı ilə təltif edilənlər
Kateqoriya:SSRİ xalq artistləri
Kateqoriya:RSFSR xalq artistləri
Kateqoriya:RSFSR-in əməkdar artistləri
Kateqoriya:"Lenin" mükafatı laureatları
Kateqoriya:"Stalin" mükafatı laureatları
Kateqoriya:Moskvada doğulanlar
Kateqoriya:XX əsr aktyorları